b'\n_START_ARTICLE_\nAlonso Cano\n_START_PARAGRAPH_\nAlonso Cano eller Alonzo Cano (f\xc3\xb8dt 19. februar 1601 i Granada, d\xc3\xb8d 3. september 1657) var en spansk kunstmaler, arkitekt og billedhugger. _NEWLINE_Cano kom fra Granada til Sevilla, der han utdannet seg b\xc3\xa5de til maler (som l\xc3\xa6rling til Francisco Pacheco) og billedhugger (l\xc3\xa6rling til Juan Mart\xc3\xadnez Monta\xc3\xb1\xc3\xa9s), ble hoffmalere i Madrid og ble benyttet til \xc3\xa5 lage flere dekorative arbeider. P\xc3\xa5 grunn av sitt voldsomme temperament og mistanken om mord p\xc3\xa5 hustruen m\xc3\xa5tte han en tid holde seg borte fra hovedstaden, og arbeidet da i Valencia og andre steder. Han havnet til slutt i Granada, der han ble overbyggmester for katedralen, hvor han skapte hovedfasaden i original barokkstil og for \xc3\xb8vrig utsmykket med skulpturer og malerier. Cano utf\xc3\xb8rte ogs\xc3\xa5 med Magdalenakirken i Granada. Som skulpt\xc3\xb8r er Cano mest kjent gjennom sine kraftig modellerte og malte treskulpturer. Han ble allikevel mest kjent som maler, og hans malerier er fremst Madonna del Rozario i katedralen i M\xc3\xa1laga og Den hellige Agnes i Berlin kjente.'